Språk+i+Norge+på+1500+-+tallet

=Språk i Norge på 1500 - tallet=

Skriftspråket i Norge blir dansk
I løpet av 1400 - tallet gikk det norrøne skriftspråket gradvis ut av bruk. På slutten av 1500 - tallet bestemte kong Kristian 4. (1577 - 1648) at Magnus Lagabøtes landslov fra 1200 - tallet, som var skrevet på norrønt skulle revideres og oversettes til dansk. I 1604 kom den reviderte loven. Oversettelsen av denne loven markerer den endelige overgangen til dansk som administrasjonsspråk i Norge.

Talemålet
Dialektene som ble snakket etter 1500 - tallet likner mer på de dialektene som snakkes i Norge i dag, enn på norrønt. Innvandring fra Danmark førte til at det også ble snakket dansk i Norge. Det utviklet seg etter hvert dialekter, som et resultat av språkkontakt mellom folk med dansk og folk med norsk som morsmål.

Latin var i mange hundre år det dominerende språket i Europa. I Nord - Europa ble også tysk brukt.

Skriftspråket
De aller fleste tekstene som ble skrevet i Norge fra 1500 og fram til slutten av 1800 - tallet, ble skrevet på dansk. På den tiden ble høytidelig språk brukt i flere sammenhenger enn i dag, f. eks i religiøse tekster. Eldre høystil har lange og kompliserte setninger, med mange innskudd. Mange tekster hadde faste innledninger.

Den eldste teksten vi har med moderne norsk talemål som utgangspunkt for skrivemåten, er //visa om Hans dreng//. Denne visa er skrevet ned rundt 1525. Den første strofen er slik:

//Hans myn dreng qaat kant tv// //tryskia heldr kant tv mala heldr/kan tv den// //plogen aat driue ieegh giffvr deegh eet paar// //veska (hestar) deen/sommaren (du) hoos// //meegh bliue// //Hans, min dreng, kva kan du gjera, kan du// //treske eller kan du mala, eller kan du den// //plogen å drive? Eg gir deg eit par raske hestar// //den sommaren du hos meg blir.//

Språkformen i teksten er en blanding av dansk og norsk. Når vi erstatter stavemåten fra 1500 - tallet med moderne norsk stavemåte, ser vi at språket er enkelt å forstå i dag.Noen ord kan være vanskelige å forstå, fordi de kommer av norrønt.

Kilde: Tema, vg2, Det norske samlaget 2007